CELEX: 62017TA0734
Language: lv
Date: 2020-03-26 00:00:00
Title: Lieta T-734/17: Vispārējās tiesas 2020. gada 26. marta spriedums – ViaSat/Komisija (Piekļuve dokumentiem – Regula (EK) Nr. 1049/2001 – Mobilo satelītsakaru sistēmu operators – Dokumenti, ko Komisijai iesniedzis konkursa kārtībā izraudzīts kandidāts – Netiešs un tiešs piekļuves atteikums – Izņēmums saistībā ar trešās personas komerciālo interešu aizsardzību – Sevišķas sabiedrības intereses – Daļējs piekļuves atteikums)

25.5.2020   
            
            
               LV
            
            
               Eiropas Savienības Oficiālais Vēstnesis
            
            
               C 175/11
            
         
      Vispārējās tiesas 2020. gada 26. marta spriedums – ViaSat/Komisija
      (Lieta T-734/17) (1)
      
      (Piekļuve dokumentiem - Regula (EK) Nr. 1049/2001 - Mobilo satelītsakaru sistēmu operators - Dokumenti, ko Komisijai iesniedzis konkursa kārtībā izraudzīts kandidāts - Netiešs un tiešs piekļuves atteikums - Izņēmums saistībā ar trešās personas komerciālo interešu aizsardzību - Sevišķas sabiedrības intereses - Daļējs piekļuves atteikums)
      (2020/C 175/12)
      Tiesvedības valoda – angļu
      
         Lietas dalībnieki
      
      
         Prasītāja: ViaSat, Inc. (Carlsbad, Kalifornija, Amerikas Savienotās Valstis) (pārstāvji: J. Ruiz Calzado, L. Marco Perpiñà, P. de Bandt un M. Gherghinaru, advokāti)
      
         Atbildētāja: Eiropas Komisija (pārstāvji: S. Delaude un C. Ehrbar)
      
         Persona, kas iestājusies lietā atbildētājas prasījumu atbalstam: Inmarsat Ventures Ltd (Londona, Apvienotā Karaliste) (pārstāvji: C. Spontoni, B. Amory, É. Barbier de La Serre, advokāti, un A. Howard, barrister)
      
         Priekšmets
      
      Prasība, kas ir pamatota ar LESD 263. pantu un ar ko tiek lūgts, pirmkārt, atcelt Komisijas netiešu lēmumu, ar kuru ir noraidīts prasītājas 2017. gada 10. jūlija atkārtots pieteikums par piekļuvi visai informācijai, ko ir sniegusi Inmarsat plc, Inmarsat Ventures vai to meitasuzņēmumi sakarā ar viņu dalību Eiropas Savienības iepirkumā, par kuru tika pieņemts Komisijas Lēmums 2009/449/EK (2009. gada 13. maijs) par operatoru atlasi Eiropas sistēmām, kas nodrošina mobilo satelītsakaru pakalpojumus (MSP) (OV 2009, L 149, 65. lpp.), un jebkādai informācijas apmaiņai par šo tēmu starp Inmarsat un Komisiju, un, otrkārt, atcelt Komisijas Lēmumu C(2018) 180 final (2018. gada 11. janvāris), ar kuru tiek atteikta piekļuve šai informācijai.
      
         Rezolutīvā daļa
      
      
                  1)
               
               
                  Izbeigt tiesvedību lietā par Eiropas Komisijas netiešā lēmuma, ar kuru ir noraidīts prasītājas 2017. gada 10. jūlija atkārtots pieteikums par piekļuvi visai informācijai, ko ir sniegusi Inmarsat plc, Inmarsat Ventures vai to meitasuzņēmumi sakarā ar viņu dalību Eiropas Savienības iepirkumā, par kuru tika pieņemts Komisijas Lēmums 2009/449/EK (2009. gada 13. maijs) par operatoru atlasi Eiropas sistēmām, kas nodrošina mobilo satelītsakaru pakalpojumus (MSP), un jebkādai informācijas apmaiņai par šo tēmu starp Inmarsat un Komisiju, likumību.
               
            
                  2)
               
               
                  Pārējā daļā prasību noraidīt.
               
            
                  3)
               
               
                  ViaSat, Inc. sedz trīs ceturtdaļas savu tiesāšanās izdevumu, kā arī atlīdzina trīs ceturtdaļas Komisijas un Inmarsat Ventures tiesāšanās izdevumu.
               
            
                  4)
               
               
                  Eiropas Komisija sedz ceturtdaļu savu tiesāšanās izdevumu, kā arī atlīdzina ceturtdaļu ViaSat un Immarsat Ventures tiesāšanās izdevumu.
               
            
         (1)  OV C 22, 22.1.2018.